CELEX: 32021D1711
Language: da
Date: 2021-09-23 00:00:00
Title: Kommissionens afgørelse (EU) 2021/1711 af 23. september 2021 om udnævnelse af medlemmer af det panel, der bistår Kommissionen i udvælgelsen af kandidater til at varetage hvervet som medlemmer af internationale investeringsdomstole og -retter

24.9.2021   
               
               
                  DA
               
               
                  Den Europæiske Unions Tidende
               
               
                  L 339/123
               
            
         KOMMISSIONENS AFGØRELSE (EU) 2021/1711
         af 23. september 2021
         om udnævnelse af medlemmer af det panel, der bistår Kommissionen i udvælgelsen af kandidater til at varetage hvervet som medlemmer af internationale investeringsdomstole og -retter
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde, og
         ud fra følgende betragtninger:
         
                     (1)
                  
                  
                     Den 16. december 2020 vedtog Kommissionen afgørelse C(2020) 8905 final om nedsættelse af et panel til at bistå Kommissionen i udvælgelsen af kandidater til at varetage hvervet som medlemmer af internationale investeringsdomstole og -retter og kandidater til lister eller andre internationale domstole og retter (»panelet«).
                  
               
                     (2)
                  
                  
                     I overensstemmelse med afgørelse C(2020) 8905 final er formålet med panelet at sikre en streng udvælgelsesproces samt at sikre den højeste standard for de udvalgte personers uafhængighed, upartiskhed og kompetence.
                  
               
                     (3)
                  
                  
                     I henhold til artikel 4, stk. 1, i afgørelse C(2020) 8905 final, bør panelet bestå af fire medlemmer, hvoraf ét udnævnes af Kommissionen, ét af Rådet, ét af medlemsstaterne og ét af Europa-Parlamentet.
                  
               
                     (4)
                  
                  
                     I januar 2021 offentliggjorde Kommissionen en åben indkaldelse af ansøgninger angående Kommissionens indstillede kandidat til panelet (1). Samtidig gennemførte både Europa-Parlamentet og Rådet sammen med medlemsstaterne deres procedurer for udvælgelse af deres respektive indstillede kandidater til panelet.
                  
               
                     (5)
                  
                  
                     Den 17. marts 2021 meddelte formanden for Europa-Parlamentet formanden for Kommissionen navnene på en kvindelig og en mandlig kandidat til Europa-Parlamentets indstillede kandidat til panelet, med henblik på at Kommissionen i sin udnævnelsesafgørelse kunne tage hensyn til den samlede kønsfordeling i panelet.
                  
               
                     (6)
                  
                  
                     Kommissionen afsluttede sin udvælgelsesproces den 17. maj 2021.
                  
               
                     (7)
                  
                  
                     Den 22. juli 2021 meddelte Rådet Kommissionen navnene på Rådets og medlemsstaternes respektive indstillede kandidater —
                  
               VEDTAGET DENNE AFGØRELSE:
         
            Artikel 1
            Følgende personer udnævnes til medlemmer af det panel, der er nedsat ved afgørelse C(2020) 8905 final:
            
                        1)
                     
                     
                        Bruno Simma
                     
                  
                        2)
                     
                     
                        Inge Govaere
                     
                  
                        3)
                     
                     
                        Jan Klabbers
                     
                  
                        4)
                     
                     
                        Pavel Šturma
                     
                  
         
            Artikel 2
            I overensstemmelse med artikel 4, stk. 6, i afgørelse C(2020) 8905 final og efter afgørelse ved lodtrækning:
            
                        1)
                     
                     
                        Inge Govaere og Pavel Šturma udnævnes for en periode på seks år, der ikke kan forlænges, og som begynder på datoen for offentliggørelsen af denne afgørelse.
                     
                  
                        2)
                     
                     
                        Bruno Simma og Jan Klabbers udnævnes for en periode på ni år, der ikke kan forlænges, og som begynder på datoen for offentliggørelsen af denne afgørelse.
                     
                  
         
            Artikel 3
            Denne afgørelse træder i kraft på datoen for offentliggørelsen i Den Europæiske Unions Tidende.
         
         
            Udfærdiget i Bruxelles, den 23. september 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  Tilgængelig på https://trade.ec.europa.eu/doclib/docs/2021/january/tradoc_159356.01.2021.pdf.